Obavještavamo sve zainteresovane da je otvoren Konkurs za britanske Chevening stipendije za akademsku **2018/2019.** godinu, za kandidate iz Crne Gore.

Rok za prijavljivanje je **7. novembar 2017. godine do 12:00 sati (prema GMT-griničko srednje vrijeme).**

Chevening stipendije su dio globalnog programa stipendiranja Vlade Velike Britanije. Program se odnosi na postdiplomske studije u Velikoj Britaniji, a finansira ga britansko Ministarstvo spoljnih poslova sa svojim partnerskim organizacijama.

Chevening stipendije pokrivaju sve troškove i namijenjene su talentovanim profesionalcima koji su budući lideri. Dodjeljuju se za jednu akademsku godinu, za master nivo, za studiranje na bilo kojem od vodećih britanskih univerziteta.

Detaljne informacije o ovim stipendijama, aplikacione formulare, uputstvo za apliciranje i kontakt detalje, zainteresovani kandidati mogu dobiti na internet adresi Ambasade Velike Britanije u Podgorici: [www.ukinmontenegro.fco.gov.uk](http://www.ukinmontenegro.fco.gov.uk) ili

[www.chevening.org/montenegro](http://www.chevening.org/montenegro)